Z A P I S N I K

s 10. sjednice Općinskog vijeća Općine Voćin održane dana 29. srpnja 2026. godine

u uredu načelnika Općine Voćinu s početkom u 18:00 sati.


PRISUTNI ČLANOVI OPĆINSKOG VIJEĆA:

1. ĐORA ĐORĐEVIĆ 

2. LUCIJA VRBASLIJA,
3. FRANJO PAJTL,

4. ZDRAVKO OJKIĆ,

5. ROKO PERIĆ,
     6.        IVICA GUSIĆ,

     7.        VINKO TUNIĆ,

     8.        MARJAN DJORDJEVIĆ.

ODSUTNI ČLANOVI OPĆINSKOG VIJEĆA:

     1.        EMANUEL JAKOVIĆ.

PORED ČLANOVA OPĆINSKOG VIJEĆA SJEDNICI PRISUSTVUJU:

1.    PREDRAG FILIĆ, načelnik Općine Voćin,
2.    SANJA JOZIĆ, viši stručni suradnik za poslove lokalne samouprave,
3.    PAULINA FILIĆ, referent komunalno-poljoprivredni službenik,
4.    DRAGICA HRGIĆ, referent za financije, računovodstvo i proračun,
Zapisnik vodi:  SANJA JOZIĆ, viši stručni suradnik za poslove lokalne samouprave.


Sjednicom predsjedava predsjednik Općinskog vijeća Općine Voćin, gospodin Roko Perić (u daljnjem tekstu: predsjednik).

Predsjednik je pozdravio prisutne i utvrdio da sjednici prisustvuje većina vijećnika čime je ispunjen uvjet za pravovaljano odlučivanje. Zatim je pozvao vijećnike da predlože izmjene i dopune dnevnog reda.   

      Budući da izmjena i dopuna dnevnog reda nije bilo nakon glasovanja dizanjem ruku utvrđeno je da je predloženi dnevni red usvojen sa 8 glasova ZA, 0 glasova PROTIV i 0 SUZDRŽANIH glasova, te je za rad sjednice utvrđen slijedeći
D N E V N I    R E D

1.   Usvajanje zapisnika s 9. sjednice Općinskog vijeća Općine Voćin;

2.   Aktualna problematika; 

3.  Razmatranje prijedloga i donošenje Zaključka o davanju prethodne suglasnosti na prijedlog teksta Pravilnika o radu Centra za pružanje usluga u zajednici - Centra za starije osobe Voćin;

4.  Razmatranje prijedloga i donošenje Zaključka o davanju prethodne suglasnosti na prijedlog teksta Pravilnika o unutarnjem ustrojstvu i sistematizaciji poslova Centra za pružanje usluga u zajednici - Centra za starije osobe Voćin;

5.   Razno.
TOČKA 1.

Predsjednik je rekao da je materijal za rad po ovoj točki dnevnog reda dostavljen uz poziv i materijale za sjednicu Općinskog vijeća.


Zatim je pozvao prisutne da iznesu eventualne primjedbe na zapisnik sa 9. sjednice Općinskog vijeća Općine Voćin.
Kako primjedbi na zapisnik nije bilo, predsjednik je nakon glasovanja utvrdio da je zapisnik sa 9. sjednice Općinskog vijeća usvojen s 8 glasova ZA, 0 glasova PROTIV i 0 SUZDRŽANIH glasova.
TOČKA 2.


Po ovoj točki dnevnog reda predsjednik je pozvao vijećnike da iznesu pitanja i prijedloge, informacije ili druga zapažanja koja bi se mogla razmotriti.
MARJAN DJORDJEVIĆ – pozdravio je prisutne te rekao kako ima informaciju da se osobno njega okrivljuje za provedbu inspekcijskog nadzora u vezi odlaganja otpada s privatne kuće na nerazvrstanu cestu u blizini vodocrpilišta Sobnar te zamolio da mu se pojasni o čemu se tu točno radi
PREDRAG FILIĆ – pozdravio je prisutne i odgovorio kako ne sumnja u čestitost vijećnika i to da bi on poslao prijavu sa svog e-maila te upozorio kako će građani općine ubuduće plaćati deponiranje građevinskog otpada/materijala jer će općina osigurati parcelu te certificiranog drobitelja koji će vršiti uslugu drobljenja pa će se taj materijal ugrađivati u puteve i nerazvrstane ceste
ZDRAVKO OJKIĆ – pozdravio je prisutne te rekao kako mu je poznato da su često građani prijavljivali da se nepropisno odlaže otpad na spomenutoj lokaciji ili u blizini nje

ĐORA ĐORĐEVIĆ – pozdravio je prisutne te zatražio podatak o postotku naplate komunalne naknade te rekao kako ima informaciju da nekim stanovnicima rješenja o utvrđivanju obveze plaćanja komunalne naknade nikada nisu ni dostavljena, i rekao je također kako se pod hitno trebaju kontaktirati Hrvatske vode u vezi uređenja potoka Pasjaka odnosno vodotoka
PREDRAG FILIĆ – rekao je kako naplata komunalne naknade ide dosta dobro, a da je općina za obveznike koji nisu platili obveze pokrenula ovršne postupke. Također je odgovorio da je općina uputila nedavno dopis Hrvatskim vodama u vezi potoka Pasjaka i problematike vodotoka ali da će ih ponovno kontaktirati kako bi izašli na teren i utvrdili stanje
ĐORA ĐORĐEVIĆ – pitao je komunalnog redara hoće li se rješavati i problematika zapuštenih i neuređenih površina u naselju Macute

PREDRAG FILIĆ – rekao je kako se ta problematika rješava po prioritetima te da su mnogi postupci započeti i da je dosta opomena poslano pa su vlasnici i reagirali na istu 
ĐORA ĐORĐEVIĆ – rekao je kako ima informaciju da neki roditelji godinama nisu platili obveze za korištenje usluga DV Jelenko Voćin, od 2018. godine do danas
DRAGICA HRGIĆ – rekla je kako je bilo dužnika i da su obveze podmirene, osim za jednog obveznika, ali da dugova iz 2018. godine nije bilo
ZDRAVKO OJKIĆ – pitao je u čiju nadležnost ulazi održavanje obraslih čestica u vlasništvu države te da li se planira sanacija ulice Nikole Šubića Zrinskog obzirom da je poprilično uništena

PREDRAG FILIĆ – rekao je kako će provjeriti informaciju vezanu uz održavanje čestica u vlasništvu države ali smatra da je to u ovlasti općine, a što se tiče ulice prema vodocrpilištu rekao je kako je najveći problem taj što tom ulicom premetuju vozila s velikim teretima poput kamiona Hrvatskih šuma, ali da se planira u budućnosti parcijalno saniranje
MARJAN DJORDJEVIĆ – pitao je da li je u planu izgradnja nogostupa kroz cijelu Dubrovačku ulicu
PREDRAG FILIĆ – rekao je kako će se nogostup izgrađivati u fazama te da će se općina prijaviti na državne fondove i sljedeće godine 

TOČKA 3.    
Predsjednik je rekao da je materijal za rad po ovoj točki dnevnog reda dostavljen uz poziv i materijale za sjednicu Općinskog vijeća. Zatim je otvorio raspravu. 
PREDRAG FILIĆ – rekao je kako je ovo dokument koji se uz ovaj idući što je na dnevnom redu, kao i Statut ustanove donosi od strane Upravnog vijeća Centra uz prethodnu suglasnost osnivača odnosno predstavničkog tijela te je zamolio vijećnike da iznesu svoje komentare na prijedlog

ZDRAVKO OJKIĆ – predložio je da se u članku 32. st. 2. tekst “tjedan dana” zamijeni riječima “sedam dana”. Upozorio je da je u članku 44. dva puta ponovljena brojka (2), te zamolio da se ispravi i numerira ponovno na odgovarajući način. Također je rekao kako se naizmjenično u prijedlogu teksta Pravilnika mijenja “radnik”, odnosno “zaposlenik” te da se riječ “zaposlenik” zamijeni s riječju “radnik”. Pitao je da li je Centar javna ustanova ili tijelo jedinice lokalne samouprave, te da li radnici moraju imati državne ispite?
SANJA JOZIĆ – rekla je kako je osnivač Centra Općina Voćin ali da je Centar ustanova i kao takav podliježe Zakonu o ustanovama, dok Pravilnik o unutarnjem ustrojstvu i sistematizaciji poslova definira uvjete radnih mjesta pa tako i polaganje stručnih ispita

ĐORA ĐORĐEVIĆ – predložio je da se radno vrijeme i nadzor o istom regulira skeniranjem iskaznice koju će imati svaki radnik

SANJA JOZIĆ – rekla je kako se to uređuje zasebnim Pravilnikom o sadržaju i načinu vođenja evidencije o radnicima čije je donošenje u nadležnosti budućeg ravnatelja/ice
Budući da daljnje rasprave po ovoj točki dnevnog reda nije bilo, nakon glasovanja, dizanjem ruku utvrđeno je da je prijedlog predsjednika uz predložene izmjene usvojen sa 6 glasova ZA, 0 glasova PROTIV i 2 SUZDRŽANA glasa, te je na temelju članka 28. Statuta Općine Voćin (Službeni glasnik broj 1/18., 1/20., 1/21., 3/25.), Općinsko vijeće Općine Voćin na 10. sjednici održanoj 29. srpnja 2026. godine donijelo

Z A K LJ U Č A K

o davanju prethodne suglasnosti na prijedlog teksta Pravilnika o radu Centra za pružanje usluga u zajednici - Centra za starije osobe Voćin

KLASA: 007-01/26-01/03

URBROJ: 2189-11-01-26-1                                                
TOČKA 4.

Predsjednik je rekao da je materijal za rad po ovoj točki dnevnog reda dostavljen uz poziv i materijale za sjednicu Općinskog vijeća. Zatim je otvorio raspravu. 
ZDRAVKO OJKIĆ – predložio je da se članak 11., a time i sama tablica o sistematizaciji radnih mjesta uskladi s HKO u vezi razina kojima je određena stručna sprema, odnosno da se promjene zastarjeli pojmovi OŠ, SSS, VŠS i VSS. Rekao je da se ispravi pogreška u tablici i uskladi s člankom koji predviđa broj izvršitelja vezano uz njegovatelj/čistačica/pralja. Te da je članak 13. identičan članku 16. Pravilnika pa predlaže da se obriše jedan od njih te da se ostali numeriraju ispravno.
SANJA JOZIĆ – rekla je kako je došlo do pogreške u tablici i da je ispravan broj izvršitelja za to radno mjesto 20, a da će se nazivi stručnih sprema uskladiti s HKO. Potvrdila je dupliciranje članaka 13. i 16. te da će se ispraviti pogreška.
ĐORA ĐORĐEVIĆ – rekao je kako smatra da je ukupni broj izvršitelja prevelik, te da će se pojaviti problem odgovarajućeg stručnog kadra pri raspisivanju natječaja. Pohvalio je dio Pravilnika koji se odnosi na napredovanje radnika i godišnja ocjena učinkovitosti, te smatra da se ove odredbe trebaju uvesti i u ostale Pravilnika ustanova kojima je osnivač općina
LUCIJA VRBASLIJA – rekla je kako se broj izvršitelja planira prema minimalnim standardima, okvirno oko 30-ak ljudi, ali da je Pravilnikom predviđen veći broj iz tehničkih razloga
PREDRAG FILIĆ – rekao je kako će se u Centar upućivati, od strane Zavoda za socijalni rad, temeljem Rješenja Zavoda, korisnici 3. i 4. skupine, dakle nepokretni i osobe s demencijom. Pokretni ljudi neće biti smješteni u Centar već će se njima usluge pružati izvaninstitucionalno. Također će se ljudi zapošljavati parcijalno, ovisno o potrebama Centra, broju korisnika i slično. Planirano je smjestiti 73 korisnika od strane Zavoda te otprilike 20% slobodno tržište. Rekao je kako će Ministarstvo rada ubrzo raspisivati Javni poziv za sufinanciranje tih usluga na koji će se Centar javiti.
18:52 – vijećnik Franjo Pajtl napušta sjednicu vijeća

ZDRAVKO OJKIĆ – predložio je da se pregleda sistematizacija svih radnih mjesta i da se posebni uvjeti odvoje od stručne spreme u zasebnu stavku, također je pitao da li osobe koje se zapošljavaju na radno mjesto kuhara trebaju imati sanitarnu knjižicu
LUCIJA VRBASLIJA – rekla je kako će se ponovno sve pregledati i odvojiti posebni uvjeti, a što se tiče sanitarne, u samom natječaju ne treba biti navedena ali će se pri prijemu kandidata morati imati
MARJAN DJORDJEVIĆ – pitao je da li je gospođa Vrbaslija ravnateljica Centra koja će biti odgovorna za provedbu ovog Pravilnika i zapošljavanja, odnosno da li Centar ima ili nema ravnatelja. Također je iznio nevjericu u pošteno i svrsishodno zapošljavanje.
PREDRAG FILIĆ – rekao je da je jer ju je on imenovao

ĐORA ĐORĐEVIĆ – pitao je gospođu Vrbaslija, privremenu ravnateljicu, kada bi mogao biti raspisan natječaj za ravnatelja

LUCIJA VRBASLIJA – rekla je kako se donošenjem i stupanjem na snagu ovog Pravilnika kreće u postupak raspisivanja natječaja za ravnatelja Centra kojeg imenuje i s kojim ugovor sklapa Upravno vijeće Centra, dok sve ostale natječaje raspisuje ravnatelj 

MARJAN DJORDJEVIĆ – rekao je kako se nada da Centar neće stvarati prevelike troškove za proračun Općine
PREDRAG FILIĆ – rekao je kako je cilj da Centar radi u punom kapacitetu te kako će otprilike mjesečni operativni troškovi biti oko 100 tisuća eura te da će se Centar sam financirati

ZDRAVKO OJKIĆ – pitao je hoće li Općina financirati smještaj korisnika u Centar

PREDRAG FILIĆ – rekao je kako će u dogledno vrijeme predložiti Općinskom vijeću da se sufinancira smještaj barem dva korisnika s našeg područja koji neće putem Zavoda ostvariti pravo
Budući da rasprave po ovoj točki dnevnog reda više nije bilo, nakon glasovanja, dizanjem ruku utvrđeno je da je prijedlog predsjednika uz izmjene usvojen sa 5 glasova ZA, 0 glasova PROTIV i 2 SUZDRŽANA glasa, te je na temelju članka 28. Statuta Općine Voćin (Službeni glasnik broj 1/18., 1/20., 1/21., 3/25.), Općinsko vijeće Općine Voćin na 10. sjednici održanoj 29. srpnja 2026. godine donijelo

Z A K LJ U Č A K

o davanju prethodne suglasnosti na prijedlog teksta Pravilnika o unutarnjem ustrojstvu i sistematizaciji poslova Centra za pružanje usluga u zajednici - Centra za starije osobe Voćin
KLASA: 007-01/26-01/04

URBROJ: 2189-11-01-26-1
TOČKA 5.
Predsjednik je pozvao vijećnike da iznesu druge prijedloge i zapažanja. 
PREDRAG FILIĆ – predložio je da se Plaketa Općine Voćin dodijeli KUU Voćin povodom 25 godina rada za dugogodišnji i sustavan rad na promicanju umjetnosti i očuvanje narodnih napjeva, plesova i narodne nošnje voćinskog zavičaja od zaborava.
Budući da rasprave po ovoj točki dnevnog reda nije bilo, nakon glasovanja, dizanjem ruku utvrđeno je da je prijedlog načelnika usvojen sa 7 glasova ZA, 0 glasova PROTIV i 0 SUZDRŽANIH glasova, te je na temelju članka 6. i 9. Odluke o javnim priznanjima Općine Voćin ( Službeni glasnik Općine Voćin br. 3/11.) i članka 28. Statuta Općine Voćin (Službeni glasnik Općine Voćin br. 1/18., 1/20., 1/21., 3/25.), Općinsko vijeće Općine Voćin na 10. sjednici održanoj 29. srpnja 2026. godine donijelo

O D L U K U

o dodijeli Plakete Općine Voćin 

KLASA: 061-01/26-01/03

URBROJ: 2189-11-01-26-1

ZDRAVKO OJKIĆ – predložio je da se prostor nekadašnje bine u Velikom parku uredi na primjeren način kako bi u budućnosti služila svrsi prilikom održavanja velikih događaja u općini umjesto da se plaća najam pozornica, dok je i sam prostor i okoliš znatno bolji i ljepši

Kako drugih prijedloga i zapažanja nije bilo predsjednik je zaključio rad sjednice Općinskog vijeća u 19 i 23 sati.
ZAPISNIČARKA:


       



                        PREDSJEDNIK: 






            Sanja Jozić





         
                                   Roko Perić

